
ЕТИЧЕН КОДЕКС
разработен съгласно чл. 175, ал. 1 от ЗПУО

I. Общи положения
Чл. 1. Етичният кодекс на Детска градина "Радост" определя правилата за поведение на работниците и служителите и има за цел да повиши общественото доверие в  техния професионализъм и морал, както и да издигне престижа на детската градина.
Чл. 2. Етичният кодекс е поставен на видно място в институцията и е публикуван на интернет страницата на детската градина. 
II. Морални отговорности към детето
Чл. 3. Педагогическите специалисти в детската градина са длъжни да: 
1. осигуряват равен достъп до образование на всяко дете; 
2. прилагат индивидуален и диференциран подход в работата си за разгръщане на 
потенциала на всяко дете; 
3. спазват принципите на конфиденциалност на информацията; 
4. проявяват висок професионализъм в работата си и непрекъснато да повишават 
квалификацията си за ранна диагностика на обучителни затруднения. 
Чл. 4. Всички служители в детската градина са длъжни да: 
1. не накърняват достойнството и честта на децата; 
2. не излагат децата на фактори, които могат да застрашат тяхното психическо, 
физическо, нравствено и образователно развитие; 
3. уважават различието и да подкрепят уникалността на всяко дете; 
4. не допускат личните им пристрастия, убеждения и вярвания да влияят на 
развитието на децата. 
III. Морални отговорности към семейството
Чл. 5. Педагогическите специалисти са длъжни да: 
1. дават своевременна информация на родителите за резултатите от обучението и 
постигнатите образователни резултати на детето им; 
2. дават информация на семейството за личностното развитие на детето и 
информация, която е съществена за неговия напредък при спазване на принципите на 
конфиденциалност. 
Чл. 6. Всички служители в детската градина са длъжни да: 
1. зачитат традициите и ценностите, породени от различната културна 
принадлежност на семейството; 
2. не използват служебните си отношения със семейството за лично облагодетелстване; 
3. пазят в тайна поверителната информация, станала им известна в изпълнение на 
служебните им задължения. 
IV. Морални отговорности към колегите
Чл. 7. Всички служители в детската градина са длъжни да: 
1. не разпространяват невярна информация, която може да навреди на авторитета 
и доброто име на други служители; 
2. не изнасят поверителна информация за другите служители, станала им известна 
в изпълнение на служебните им задължения; 
3. спазват добрия тон в общуването на работното място и да се въздържат от 
създаването на конфликтни ситуации. 
4. няма право да уронва доброто име или да поставя под съмнение професионализма на колегите си чрез неуместни изявления или действия. 
5. недопустимо е отправянето на обиди между учители, служители и работници, както и дискриминационни прояви в отношенията помежду им.
6. със своето лично поведение и чувство за отговорност служителят трябва да дава пример на останалите си колеги, а ръководството и директорът - на своите подчинени.
V. Морални отговорности към обществото
Чл. 8. Всички служители в детската градина са длъжни да: 
1. се стремят да разбират и уважават различните ценности и традиции на различните култури в общността; 
2. участват активно в живота на общността и да създават политики, които да благоприятстват личностното развитие на децата; 
3. популяризират сред общността правата на децата и тяхното активно включване.
Чл. 9. Децата в детската градина: 
1. пазят авторитета и доброто име на институцията и педагогическите специалисти, 
които работят с тях; 
2. уважават различието на останалите членове в детската градина, дължащо се на 
различна етническа, национална, религиозна или друга принадлежност или други 
личностни различия; 
3. не пречат на работата на учителите в детската градина и им оказват съдействие 
при необходимост; 
4. зачитат правата, честта и достойнството на другите, както и не прилагат физическо и психическо насилие. 
VII. Морални отговорности на родителите
Чл. 10. Родителите на децата в детската градина са длъжни да: 
1. осигуряват редовното присъствие на децата си в детската градина; 
2. съдействат на педагогическите специалисти в процеса на подкрепа за личностно 
развитие на децата; 
3. не правят негативни оценки на педагогически специалисти и непедагогически персонал, който се грижи за детето им в детската градина, пред него.
4. присъстват редовно на провежданите родителски срещи; 
5. спазват правилника за дейността на детската градина; 
6. зачитат правата, честта и достойнството на останалите членове на детската 
градина. 


VIII. Лично поведение на учителите, служителите и работниците
Чл.11.(1) Служителят е длъжен да следва поведение, съобразено със законите, с общоприетите морални норми и общочовешки ценности, както и да не уронва престижа на детското заведение и да пази авторитета на институцията, която представа.
 (2) Служителят изпълнява добросъвестно трудовите си задължения при спазване на дадените му указания от висшестоящите органи.
Чл.12. Учителят, служителят или работникът се стреми да не предизвиква с поведението си конфликтни ситуации, а при възникването на такива се стреми да ги преустанови или разреши като запазва спокойствие, контролира емоциите и действията си и не допуска участие в скандали и прояви, несъвместими с добрите нрави.
Чл.12.Учителят, служителят или работникът не може да извършва дейности забранени от закона, както и да получава приходи от забранени със закон дейности.
Чл.13.(1) Учителят, служителят или работникът се стреми да повиши своя професионализъм и квалификация, чрез придобиване на нови знания и умения, свързани с длъжността му и се старае да развива собствения си потенциал и да постига увеличаване ефективността и качеството на работата.
(2) Всеки един от учителите, служителите и работниците следва да извършва дейността си компетентно, добросъвестно и отговорно, като се стреми към непрекъснато усъвършенстване и повишаване на своята компетентност.
VIII. Взаимоотношения с община, МОН, РУО и други
Чл. 14. Всички служители в детската градина са длъжни да: 
1. се ръководят в работата си от принципите на безпристрастност, законосъобразност, своевременност, точност и добросъвестност; 
2. изпълняват функциите си съобразно длъжностната си характеристика и да повишават квалификацията си; 
3. оказват съдействие на контролните органи при изпълнение на задълженията им. 
IX. Конфликт на интереси
Чл. 15. Конфликт на интереси възниква, когато служителят в детската градина има 
частен интерес, който може да повлияе върху безпристрастното и обективно 
изпълнение на правомощията или задълженията му в съответствие с длъжностната му 
характеристика и изискванията към заеманата длъжност. 
Чл. 16. Педагогическите специалисти не могат да извършват срещу заплащане 
обучение или подкрепа на деца, с които работят в детската градина, ако това заплащане 
е от името и за сметка на децата, включително със средства от настоятелството. 
Чл. 17. Служителите в детската градина са длъжни да не допускат да бъдат 
въвлечени от други служители в ситуации, при които има конфликт на интереси. 
X. Професионално поведение
Чл. 17. Служителят е длъжен да спазва служебната йерархия, да използва подобаващо обръщение и стриктно да спазва актовете и заповедите на горестоящите органи;
Чл. 18. Служителят не трябва да изразява лични мнения по начин, който да бъде тълкуван като официална позиция на ДГ „Радост“;
Чл. 19. Служителят, в изпълнение на заеманата длъжност, трябва да осигури ефективно, компетентно и икономично използване на собствеността, услугите и средствата, които са му поверени;
Чл. 20. Служителят опазва повереното му имущество с грижата на добър стопанин, не допуска използването му за лични цели и информира своевременно ръководителя си при загуба и повреда на повереното му имущество;
Чл. 21. Служителите в детската градина са длъжни да изпълняват съвестно 
задълженията си и да се стремят към подобряване на услугите, които извършват. 
Чл. 22. Служителите са длъжни да опазват имуществото на детската градина и да 
се грижат за него като добри стопани. 
Чл. 23. Служителите в детската градина са длъжни да предприемат всички действия 
за опазване поверителността на информацията. 
Чл. 24. Бившите служители на детската градина са задължени да не изнасят 
поверителна информация, станала им известна при изпълнение на служебните им 
задължения. 
XI. Комисия по етика
Чл. 25. Комисията по етика дава становища по сигнали и жалби, свързани с 
прилагането на Етичния кодекс на детската градина. 
Чл. 26. Членовете на Комисията по етика се избират от Педагогическия съвет. 
Чл. 27. Комисията по етика работи по Правилник за дейността си, който се 
утвърждава на заседание на Педагогическия съвет. 
Чл. 28. Всеки член на детската градина може да подаде запитване, сигнал или жалба 
до Комисията по етика. 
Чл. 29. Комисията по етика разглежда запитването, сигнала или жалбата и излиза с 
мотивирано становище. 
Чл. 30. За неспазване на разпоредбите на Етичния кодекс на детската градина се 
налагат санкции. 
Чл. 31. Комисията по етика е длъжна веднъж годишно да отчита дейността си на 
заседание на Педагогическия съвет. 
ПРЕХОДНИ И ЗАКЛЮЧИТЕЛНИ РАЗПОРЕДБИ
§ 1. (1) Запознаването с разпоредбите на Етичния кодекс на детската градина се 
извършва в 7-дневен срок от утвърждаването му. 
(2) В случай на отсъствие на служител, същият е длъжен да се запознае с настоящия 
кодекс след завръщането си на работа. 
§ 2. При първоначално встъпване в длъжност, служителят се запознава с разпоредбите на този кодекс в 7-дневен срок от постъпване на работа. 
§ 3. Настоящият Етичен кодекс влиза в сила от датата на утвърждаването му. 
§ 4. Етичният кодекс на детската градина е съгласуван с екипа на градината, приет 
с Протокол от заседание на Общо събрание № 1  и е утвърден със Заповед 

